CELEX: 62012CN0153
Language: el
Date: 2012-03-30 00:00:00
Title: Υπόθεση C-153/12: Αίτηση για την έκδοση προδικαστικής αποφάσεως της 30ής Μαρτίου 2012 , την οποία υπέβαλε το Administrativen sad — Βάρνα (Βουλγαρία) — Sani Treyd EOOD κατά Direktor na Direktsia Direktor «Obzhalvane i upravlenie na izpalnenieto» — Varna pri Tsentralno Upravlenie na Natsionalnata Agentsia za

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/14
            
         Αίτηση για την έκδοση προδικαστικής αποφάσεως της 30ής Μαρτίου 2012, την οποία υπέβαλε το Administrativen sad — Βάρνα (Βουλγαρία) — Sani Treyd EOOD κατά Direktor na Direktsia Direktor «Obzhalvane i upravlenie na izpalnenieto» — Varna pri Tsentralno Upravlenie na Natsionalnata Agentsia za
   (Υπόθεση C-153/12)
   2012/C 165/22
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Varna
   
      Διάδικοι στην υπόθεση της κύριας δίκης
   
   
      Προσφεύγουσα: Sani Treyd EOOD
   
      Καθού: Direktor na Direktsia «Obzhalvane i upravlenie na izpalnenieto» – Varna pri Tsentralno Upravlenie na Natsionalnata Agentsia za Prihodite
   
      Προδικαστικά ερωτήματα
   
   
               1)
            
            
               Πρέπει η γενεσιουργός αιτία του φόρου κατά την έννοια του άρθρου 62, παράγραφος, 1, της οδηγίας 2006/112 (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, να ερμηνεύεται υπό την έννοια ότι αφορά και τις απαλλασσόμενες πράξεις, περιλαμβανομένων των πράξεων που πραγματοποιούνται από πρόσωπο το οποίο δεν είναι υποκείμενο στον φόρο κατά την έννοια του τίτλου III και δεν οφείλει φόρο κατά την έννοια του τίτλου XI, κεφάλαιο 1, τμήμα 1, της οδηγίας;
            
         
               2)
            
            
               Αποκλείουν τα άρθρα 62 και 63 της οδηγίας 2006/112 εθνική διάταξη βάσει της οποίας η γενεσιουργός αιτία του φόρου επέρχεται κατά τον χρόνο πραγματοποιήσεως της απαλλασσόμενης πράξεως και όχι κατά τον χρόνο πληρώσεως της προϋποθέσεως περί φορολογήσεως αυτής της πράξεως;
            
         
               3)
            
            
               Αποκλείει το άρθρο 63 της οδηγίας 2006/112 εθνική διάταξη και εθνική πρακτική, κατά τις οποίες η γενεσιουργός αιτία του φόρου για την παράδοση τμημάτων κτηρίου δεν επέρχεται κατά τον χρόνο μεταβιβάσεως της κυριότητας, αλλά σε προγενέστερο στάδιο, ήτοι κατά τον χρόνο λήψεως της συμφωνημένης αντιπαροχής η οποία συνιστά απαλλασσόμενη του φόρου πράξη και παρέχεται από πρόσωπο που δεν είναι υποκείμενο στον φόρο και δεν οφείλει φόρο;
            
         
               4)
            
            
               Αποκλείει το άρθρο 65 της οδηγίας 2006/112 εθνική διάταξη κατά την οποία η επέλευση της γενεσιουργού αιτίας του φόρου συνδέεται με καταβολή που ορίζεται εν όλω ή εν μέρει σε αγαθά ή υπηρεσίες;
            
         
               5)
            
            
               Αποκλείουν τα άρθρα 73 και 80 της οδηγίας 2006/112 εθνική διάταξη κατά την οποία, οσάκις το τίμημα για μια πράξη ορίζεται εν όλω ή εν μέρει σε αγαθά ή υπηρεσίες, η βάση επιβολής του φόρου για την πράξη αυτή συνίσταται σε κάθε περίπτωση στην κανονική αξία της;
            
         
      (1)  EE L 347, σ. 1.